. Арышъ, адыгэр зэолIэу зышIыгъэр егъэзыгъэ щыIакIэр ары, ахэмэ яшэн ылъапсэ уиплъыхьэмэ плъэгъущтыр ащ мамырныгъэ щыIакIэр зэрякIасэр ары. Хъишъэ гъогоу къакIугъэми ар къеушыхьаты. Джаущтэу КIэрэщэ Тембот лъэпкъ шэныр (национальнэ характерыр) къыты зыхъукIэ бгъу пстэумкIи къекIуалIэ, хъишъэ гъогоу къакIугъэри къыделъытэ. Апэрэу къыхигъэщрэр лэжьэкIо цIыфыр анахь лъэпкъ шэнышIумэ язехьакIоу зэрэщытыр ары. Герой шъхьаIэу иIэхэр лэжьэкIо цIыфых. Мафэ къэс Iоф хьылъэу ашIэрэмэ яшэн апсыхьэ. Тштэн Лаукъанэу («Шахъомрэ пшъэшъэ пагэмрэ») зицIыкIугъом щегъэжьагъэу Iоф хьылъэм кIэтыгъэр.»А цIыф жъотыпIэм ахэдзыгъэу, яшы-онэзэтелъмэ яшхомлакIэхэр аIаблэ шIодзагъэу, нэбгыритIу зы лъэныкъомкIэ щытыгъ. Ахэр шахъохэр арыгъэх: Лаукъанрэ ащ ишэхъогъусэу Рэмэзанрэ. Ахэмэ яIофыгъэр – шымэ ягъэхъун...» [Ш,478].